18. ΝΟΜΟΘΕΤ. ΔΙΑΤΑΓΜΑ της 25/25 Φεβρ. 1947 Περί τροποποιήσεως διατάξεών τινων του Ν.Δ. της 19 Απρ. 1924 «περί συστάσεως Επιτροπών Δημοσίας Ασφαλείας». Εκυρώθη δια του Ν.Δ. 1316/1949 (κατ. αριθ. 24). Άρθρ.1.-(Αντικαθίστανται οι αριθμοί 3 και 4 της παρ. 7 του άρθρ. 2 του Ν.Δ. της 19 Απρ. 1924 ως αντικατεστάθη δια του άρθρ. 2 του Ν.Δ. της 4/4 Μαΐου 1946, κυρωθέντος δια του Νόμ. 41/1946). Άρθρ.2.-(Αντικαθίσταται το άρθρ. 8 του Ν.Δ. της 19 Απρ. 1924 ως αντικατεστάθη δια του άρθρ. 4 του Ν.Δ. 207 του 1941 και του άρθρ. 1 του Ν.Δ. 833 του 1941). ΄Αρθρ.3.-Οι εν εκτοπίσει τελούντες, κλητευόμενοι ως κατηγορούμενοι ενώπιον οιουδήποτε δικαστηρίου μετάγονται συνοδεία εις το ακροατήριον αυτού. Αν καταδικασθώσιν εις ποινήν στερητικήν της ελευθερίας, ο χρόνος της εν τη φυλακή εκτίσεως της ποινής υπολογίζεται εις τον χρόνον της εκτοπίσεως. Καλούμενοι ως μάρτυρες μακράν του τόπου της εκτοπίσεώς των δεν μετάγονται ενώπιον του δικαστηρίου, εξετάζονται όμως ενόρκως, εντολή του αρμοδίου εισαγγελέως, υπό του εν τω τόπω της εκτοπίσεως ανακριτικού υπαλλήλου, η δ’ ένορκος κατάθεσίς των αναγιγνώσκεται επ’ ακροατηρίω επί ποινή ακυρότητος της διαδικασίας. Άρθρ.4.-Τα πρόσωπα, περί ων το άρθρ. 1 του νόμ. 98 του 1946, εκτοπίζονται εφ’ όσον συντρέχουν αι περιπτώσεις της παρ. 7 του άρθρ. 2 του Ν.Δ. της 19 Απρ. 1924, ως αντικατεστάθη δια του άρθρ. 2 του Ν.Δ. της 4 Μαΐου 1946, κυρωθέντος δια του Νόμ. 41 του 1946. Κατά της αποφάσεως της Επιτροπής επιτρέπεται έφεσις συμφώνως προς τας αυτάς διατάξεις, εφαρμόζονται δ’ εν γένει και πάσαι αι διατάξεις του παρόντος Νόμου. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 19. ΝΟΜΟΘΕΤ. ΔΙΑΤΑΓΜΑ υπ΄’ αριθ. 219 της 14/14 Απρ. 1947 Περί διαθέσεως δικαστικών λειτουργών προς ενέργειαν Διοικητικών ανακρίσεων κλπ. Άρθρ.1.-1.Προς εξακρίβωσιν της ενοχής προσώπων τελούντων υπό εκτόπισιν κατά τας περί ταύτης κειμένας διατάξεις, ή προς εξέτασιν περί της συνδρομής ή μη λόγω ανακλήσεως ή διακοπής της εκτοπίσεως αυτών, δύναται ο Υπουργός της Δικαιοσύνης να θέτη εις την διάθεσιν του Υπουργείου Δημοσίας Τάξεως δικαστικούς λειτουργούς ή Εισαγγελείς οιουδήποτε βαθμού. 2.Οι ούτως διατιθέμενοι προς εκτέλεσιν του έργου αυτών δύνανται να μεταβαίνωσιν εις οιονδήποτε μέρος της επικρατείας ένθα υπάρχουσι πρόσωπα τελούντα υπό εκτόπισιν, θέλουσι δε συνεργάζεσθαι ενδεχομένως και μετ’ άλλων δικαστικών ή μη κρατικών υπαλλήλων αναλόγως των υπό του Υπουργείου δημοσίας Τάξεως διδομένων εντολών. Άρθρ.2.-Η θητεία των επί βαθμώ και μισθώ γραφέως β΄τάξεως προσληφθέντων εκτάκτων υπαλλήλων υπό των Ειδικών, Επιτρόπων των Ειδικών Δικαστηρίων της υπ’ αριθ. 6/45 Συντ. Πράξεως κατ’ εφαρμογήν των διατάξεων του άρθρ. 38 του υπ’ αριθ. 533/45 Α. Νόμου, παρατείνεται επί εξ εισέτι μήνας από της λήξεώς της. 